Diari Oficial de la Generalitat Valenciana


Sumari del DOGV 980, del 10-01-1989 (1989/812874)

ORDRE de 15 de desembre de 1988, de la Conselleria d'Economia i Hisenda, per la qual s'acorda l'adquisició per la Generalitat Valenciana dels locals números 1 i 2, que corresponen a la planta baixa de l'edifici situat a Ayora (València), carrer En Projecte, plaça de Nuestra Señora de la Asunción i carrer Cofrentes.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/12/15/(5)/dof/vci/html**

### Dades del document

Número de DOGV
:   980

Data del DOGV
:   10-01-1989

Secció del DOGV
:   DISPOSICIONS GENERALS

Número del document
:   1989/812874


Data del document
:   15-12-1988

Organisme emissor
:   Conselleria d'Economia i Hisenda

Tipus de document
:   Ordre

Ordre de 15 de desembre de 1988 de la Conselleria d'Economia i Hisenda, per la qual s'acorda l'adquisició per la Generalitat Valenciana dels locals números 1 i 2 que corresponen a la planta baixa de l'edifici situat a Ayora (València), c/ En Projecte, plaça Nuestra Señora de la Asunción i c/ Cofrentes.  
La Conselleria d?agricultura i Pesca, a requeriment de la Direcció General d'Innovació i Tecnologia, ha proposat l'adquisició dels locals números 1 i 2 que corresponen a la planta baixa de l?edifici situat a Ayora (València) c/En Projecte, de 138 metres quadrats de superfície, propietat de la Societat Cooperativa Montemayor.  
La conveniència d'aquesta adquisició es justifica per les deficiències que presenten els actuals locals que ocupa la Unitat Comarcal del Servei d'Extensió Agrària, cedit provisionalment per l'Ajuntament, i per la gran distància de la població a altres centres comarcals, que fa aconsellable mantenir la dependència del Servei d'Extensió Agrària a Ayora millorant, però, les condicions dels locals on s'ubica, per la qual cosa s'ha proposat aquesta adquisició.  
Per això, segons estableix l'article 30 de la Llei de la Generalitat Valenciana 3/1986 de 24 d'octubre, de Patrimoni de la Generalitat Valenciana, i amb els informes i valoracions que consten en l?expedient.  
ORDENE:  
Article primer  
S'acorda l'adquisició mitjançant contractació directa, a títol onerós i en virtut de compra-venda, de l?immoble següent:  
U Local comercial en planta baixa de l'edifici situat a Ayora, carrer En Projecte, plaça de Nuestra Señora de la Asunción, que fa xamfrà amb aquesta plaça i carrer Cofrentes, sense número de policia. Té el seu accés directe i independent a través d'una porta que recau al carrer Cofrentes. Ocupa una superfície construïda de cinquanta-set metres quadrats. Confronta: davant, carrer Cofrentes; dreta entrant, Francisco i Manuel López Alarte; esquerra, local que es descriu seguidament, número dos de la propietat horitzontal; i fons, amb celobert.  
Quota de participació.- Dos enters vint-i-una centèsima per cent (2'21%).  
Dos. Local comercial en planta baixa, assenyalat amb el número dos, de l'edifici situat a Ayora, carrer En Projecte, plaça de Nuestra Señora de la Asunción que fa xamfrà amb aquesta plaça, i carrer de Cofrentes, sense números de policia. Té el seu accés directe i independent a través d'una porta que recau al carrer Cofrentes. Ocupa una superfície construïda de setanta-cinc metres quadrats. Confronta: davant, carrer Cofrentes; dreta entrant, local descrit anteriorment, número u de la propietat horitzontal; esquerra, portal i ull de l'escala d?accés a les plantes altes, locals números set i vuit de la propietat horitzontal; i fons, amb local número vuit i celobert.  
Correspon a aquest local l?ús exclusiu del celobert situat al fons de l'edifici, d'una superfície de quatre metres quadrats petjables en aquesta planta, i on té accés directe.  
Quota de participació.- Dos enters, noranta-una centèsima per cent (2'91%).  
Aquests locals es troben lliures de càrregues i gravàmens.  
Article segon  
La compra, que necessàriament es formalitzarà en escriptura pública, es realitzarà per un preu de cinc milions set-centes noranta-dues mil vuit-centes vuit pessetes (5.792.808 PTA).  
Les despeses i impostos que se?n deriven seran abonats per les parts, segons la Llei.  
Article tercer  
El Servei de Patrimoni de la Direcció General del Tresor i Patrimoni realitzarà els tràmits necessaris per fer efectiu el que disposa aquesta Ordre.  
València, 15 de desembre de 1988.  
El Conseller d'Economia i Hisenda,   
ANTONI BIRL.ANGA CASANOVA


Còpia Permalink ELI